అటావా
కెనడా రాజధాని అటావా ఆ దేశంలోని నాల్గవ పెద్ద నగరం. ఇది అటావా నది కి ఉత్తర దిశలోగల నగరం. ఇది 1826లో స్థాపించబడింది. స్థానిక రెడ్ ఇండియన్ భాషలో దీని అర్థం వ్యాపారం చేయటం (టు ట్రేడ్). 2778 చదరపు కిలోమీటర్ల విస్తీర్ణంలోగల ఈ నగర జనాభా సుమారు 9 లక్షలు. ఇది ఉత్తర, దక్షిణ అమెరికా ఖండాల్లో అత్యంత సుఖవంతంగా నివసించగలిగే రెండో నగరం మరియు ప్రపంచంలో ఇలాంటి పధ్నాలుగో నగరం. ప్రపంచంలోని పరిశుభ్రమైన నగరాల్లో ఇది మూడవది. కెనడాలో ఇది రెండవ పరిశుభ్ర నగరం.
పదివేల సంవత్సరాల క్రితం చాంప్లైన్ సముద్రజలాలలో సంగమించడం ద్వారా ఒట్టావా లోయ నివాసంగా మారింది. స్థానిక జనాభా 6500 సంవత్సరాల క్రితం తినదగిన సాగు, వేట, చేపలు పట్టడం, వాణిజ్యం, ప్రయాణం, శిబిరాల నిర్మించుకుని నివసించడానికి ఈ ప్రాంతాన్ని ఉపయోగించింది. ఒట్టావా నదీ లోయలో బాణం ములుకులు, మృణ్మయపదార్ధాలు, రాతి ఉపకరణాలు కలిగిన పురావస్తు ప్రదేశాలు ఉన్నాయి. ఒట్టావాలో మూడు ప్రధాన నదులు కలుస్తాయి. ఇది వేల సంవత్సరాలపాటు ఒక ముఖ్యమైన వాణిజ్య, ప్రయాణ ప్రాంతంగా ఉండేది. ఆల్గానిక్విక్ ప్రజలు ఒట్టావా నదిని కిచీ సిబి (కిచిసిపి) అని "గ్రేట్ రివర్" ("గ్రాండ్ రివర్") అని పిలుస్తుంటారు.
అటావా
ఒట్టావా మూడు ప్రధాన నదుల సంగమం వద్ద ఉంది: ఒట్టావా నది, గట్నియువు నది, రైడౌ నది. ఒట్టావా, గాటినౌ నదులు లాగింగ్, లంబర్ పరిశ్రమలకు ఆధారంగా ఉన్నాయి. " రైడుయు మిలటరీ కెనాల్ సిస్టం ", వాణిజ్యం, వినోద అవసరాలకు రైడు కాలువ వ్యవస్థలో చారిత్రాత్మకంగా ప్రాధాన్యత వహిస్తున్నాయి. 1832 లో మొదలైన రైడు కాలువ (రైడు వాటర్ వే) 202 కిమీ పొడవు ఉంది. ఇది పార్లమెంట్ హిల్ సమీపంలోని కింగ్స్టన్ వద్ద ఒటారియా నదిని అనుసంధానించి ఒంటారియో సరస్సు ద్వారా సెయింట్ లారెన్స్ నదిని కలుపుతుంది. 47 జల రవాణా లాక్స్ నిర్మాణం ద్వారా వరదలను అదుపుచేస్తుంది. ఇది నీటిని క్యాటారాక్యూ, రైడు నదులు, వివిధ చిన్న సరస్సులను దాటిస్తుంది. రైడ్యు నదికి ఈ పేరును మొదట్లో ఫ్రెంచ్ అన్వేషకుల పెట్టారు. ఒట్టావా నదిలోకి రైడు నదీ జలాలు సంగమింపజేస్తున్న జలపాతం 'కర్టెన్' ను పోలి ఉంటుంది. అందువల్ల వారు జలపాతాలకూ నదికి రైడ్యు అనే పేరు పెట్టడం ప్రారంభించారు. ఆంగ్ల పదం కర్టెన్‌కు ఫ్రెంచి పదం రైడ్ సమానమైనది. శీతాకాలంలో కాలువలోని ఒట్టావా విభాగం ప్రపంచంలోని అతిపెద్ద స్కేటింగ్ రింక్‌ను ఏర్పరుస్తుంది. తద్వారా మంచు స్కీటర్లకు డౌన్టౌన్‌వరకు 7.8 కిలోమీటర్ల (4.8 మైళ్ళు)పొడవైన రవాణా మార్గాన్ని అందిస్తోంది (కార్లేటన్ యూనివర్శిటీ మరియు డౌస్ లేక్ టు రైడు సెంటర్ అండ్ నేషనల్ ఆర్ట్స్ సెంటర్).